เรียน ท่านที่เกี่ยวข้อง 

ผมขออนุญาตแจ้งเรื่องปัญหารถติดซำ้ซากบริเวณถนนร่มเกล้า เนื่องจากบริเวณถนนร่มเกล้า เป็นพื้นที่ที่มีประชาชนอาศัยอยู่เป็นจำนวนมาก ทั้งหมู่บ้าน, โรงเรียน, สถานประกอบการบริษัท, โรงงาน ต่างใช้ถนนเส้นนี้ร่วมกัน ทำให้มีการจราจรในพื้นที่หนาแน่นเป็นอย่างมาก โดยเฉพาะในช่วงเวลาเร่งด่วน วันจันทร์-ศุกร์ (07:00-08:00 และ 16:00-17:00) ในระยะทางเพียง 5-6 กิโลเมตร แต่ประชาชนที่ใช้ถนนเส้นนี้ กลับใช้ระยะเวลาถึง 1 ชั่วโมงในการสัญจรบริเวณนี้ 

ผมวิเคราะห์สาเหตุของปัญหา ดังนี้ 
1. มีผู้ประกอบการโรงงาน และขนส่งสินค้าจำนวนมากที่ใช้รถบรรทุก รถพ่วง รถเฮี้ยบ ขนาดตั้งแต่ 6 ล้อ, และ 10 ล้อขึ้นไปในเวลาเร่งด่วน รถขนาดใหญ่เหล่านี้มักมีการตีวงเลี้ยวเพื่อเข้าเติมน้ำมัน และเข้า-ออกซอย ซึ่งมักใช้พื้นที่ถนนประมาณ 2 เลน ในการเลี้ยว ทำให้เกิดปัญหารถติด และรถชะลอตัว 
2. ทางหน่วยงานที่เกี่ยวข้องไม่มีการจัดระเบียบเวลาที่เหมาะสมในการเดินรถ เวลาไหนรถประเภทไหนที่ไม่ควรวิ่ง โดยเฉพาะในช่วงเวลาเร่งด่วน ไม่เพียงแค่ปัญหารถติดที่เกิดจากรถขนาดใหญ่ แต่อุบัติเหตุที่สามารถเกิดได้กับนักเรียนที่เดินทางไปโรงเรียน ประชาชนที่เดินทางไปทำงาน 

ผมขอเสนอวิธีในการแก้ปัญหา 
1. จัดระเบียบเวลา ขอความร่วมมือกับผู้ประกอบการในการสัญจรของรถขนาดใหญ่ เช่น รถบรรทุก รถพ่วง รถเฉี้ยบ รถที่ใช้ในการก่อสร้าง ไม่ให้เดินรถในช่วงเวลาเร่งด่วน วันจันทร์-ศุกร์ (07:00-08:00 และ 16:00-17:00) เพิ่อรถอุบัติเหตุ รถปัญหารถติด อาจจะใช้การติดป้ายประกาศ หรือประชาสัมพันธ์ 
2. จัดเจ้าหน้าที่จราจรในการอำนวยความสะดวกในบริเวณนี้ให้มากขึ้น 

พื้นที่ที่ประชาชนมีความสุข คือพื้นที่ที่ประชาชนได้เวลากลับคืนมา ไม่ใช่หมดเวลาไปบนท้องถนน หรือต้องเสี่ยงชีวิตกับรถขนาดใหญ่ 

ฝากด้วยนะครับ ขอบพระคุณเป็นอย่างสูง